23.2.2023
RO
Jurnalul Oficial al Uniunii Europene
L 58/223 PARLAMENTUL EUROPEAN
CAPITOLUL 3 2 — EXPERTIZĂ ȘI INFORMARE: ACHIZIȚIE, ARHIVARE, PRODUCȚIE ȘI DIFUZARE (continuare)
321
(continuare) — obligațiile ce îi revin Parlamentului European în temeiul acordurilor de cooperare internațională și interinsti­ tuțională, inclusiv contribuția Parlamentului European la cheltuielile legate de gestionarea arhivelor istorice ale Uniunii în conformitate cu Regulamentul (CEE, Euratom) nr.
354/83; — costurile Centrului european pentru mass-media științifică, ale cărui operațiuni sunt supervizate de Comitetul pentru viitorul științei și tehnologiei (STOA) al Parlamentului European, în vederea consolidării interfeței dintre Parlamentul European, comunitatea științifică și mass-media, în special pentru a promova crearea de rețele, formarea și difuzarea cunoștințelor.
Sunt incluse, de exemplu: — organizarea de activități și gestionarea cheltuielilor (inclusiv cheltuieli de deplasare, cazare și catering) legate de invitațiile adresate jurnaliștilor, părților interesate și altor experți pentru a acoperi activitățile în cauză; — instituirea și menținerea unor rețele în interfața dintre Parlamentul European, comunitatea științifică și massmedia; — organizarea de seminare, conferințe și cursuri de formare cu privire la actualele evoluții și aspecte științifice și tehnologice, precum și cu privire la natura și eficiența jurnalismului științific; — valorificarea informațiilor specializate și a analizelor din mediul academic, mass-media și din alte surse din domeniul științei și tehnologiei în beneficiul factorilor de decizie și al cetățenilor; — punerea la dispoziția unui public cât mai larg a cercetărilor și a diferitelor documente ale Parlamentului European din domeniul științei și tehnologiei, utilizând în acest scop suporturi scrise, audiovizuale și de alt tip; — dezvoltarea unor tehnici și metode pentru îmbunătățirea capacității de a identifica și difuza surse de încredere în domeniul științei și tehnologiei; — promovarea instalării, modernizării și a utilizării echipamentelor tehnice și a instalațiilor mass-media de ultimă generație în sprijinul acestui dialog; — aprofundarea cooperării și, în general, promovarea unor legături mai strânse între Parlament, mass-media pertinente, universități și centrele de cercetare din acest domeniu, inclusiv prin promovarea prin intermediul mass-mediei a rolului și activității Centrului european pentru mass-media științifică, precum și a accesibilității acestuia pentru cetățeni.
Acest credit poate fi utilizat și pentru a sprijini dialogul Parlamentului European cu comunitatea academică, cu massmedia, cu grupurile de reflecție și cu publicul, în ceea ce privește activitățile prospective legate de tendințele pe termen lung cu care se confruntă factorii de decizie din Uniunea Europeană, atât în domeniul științei, cât și la nivel mai larg, prin intermediul unor seminare, publicații și altor activități enumerate mai sus.
Cuantumul veniturilor alocate în conformitate cu articolul 21 alineatul (3) din Regulamentul financiar este estimat la 100 EUR.
Temei juridic
Regulamentul (CEE, Euratom) nr.
354/83 al Consiliului din 1 februarie 1983 privind deschiderea către public a arhivelor istorice ale Comunității Economice Europene și ale Comunității Europene a Energiei Atomice și modificările ulterioare (JO L 43, 15.2.1983, p. 1).